For det er indiskutabelt, at følgerne af en opsigelse aldrig er gode, for den som mister sit job. Men det er ikke det samme som at sige, at en opsigelse ikke kan gennemføres og håndteres på en god måde. Det kræver, at du gør dig virkelig umage, og er opmærksom på alle dele af processen både før, under og efter selve opsigelsen. Respekt, værdighed og empati De fleste ledere og ejere, jeg har mødt i de 20 år, jeg har arbejdet med HR, har et oprigtigt ønske om at gøre tingene ordentligt og med den størst mulige respekt, værdighed og empati for den afskedigede. Men det er bare ikke så nemt, som det lyder.